Foto: KwaZulu-Natalse departement van vervoer.
Die dodetal van die gru-ongeluk op die R66 tussen Ulundi en Melmoth in KwaZulu-Natal het tot 16 gestyg.
Daar is aanvanklik berig dat 13 mense dood en verskeie ander beseer is toe 'n minibustaxi en 'n vragmotor Woensdagoggend reg van voor gebots het.
Bheki Ntuli, LUR vir vervoer en gemeenskapsveiligheid, het gesê 15 mense, onder wie 'n doodgebore baba, is in die taxi dood terwyl die vragmotorbestuurder ook in die botsing omgekom het.
Die taxi het ná die botsing aan die brand geslaan. Drie van die oorledenes het onherkenbaar verkool en DNS-toetse sal gedoen moet word om hul uit te ken.
Ntuli het die ongelukstoneel besoek. "Die ongeluk is een van die grusaamste ongelukstonele wat ek nog gesien het. 'n Swanger vrou se baba is op die toneel doodgebore. Dit pynig my dat mense geliefdes verloor het."
Vyf mense het die botsing oorleef en Ntuli het die beseerdes 'n spoedige herstel toegewens.
Volgens Ntuli sal daar onverpoosd gewerk word om die DNS-toetsing van die drie slagoffers te verwerk sodat alle gesinne berusting kan vind en hul geliefdes kan begrawe. "Die provinsiale regering, in samewerking met plaaslike munisipaliteite, sal die gesinne van die slagoffers help met begrafnisreëlings en psigo-sosiale dienste."
Die ondersoek na die oorsaak van die ongeluk sal fokus op die padvaardigheid van albei voertuie, die weerstoestande tydens die ongeluk en ander oorsaaklike faktore wat tot die ongeluk kon lei. "Dit is egter van kardinale belang dat padgebruikers kennis dra van die faktore wat bydra tot die slagting op ons paaie soos spoed en bestuur onder die invloed van alkohol of dwelms.
"Ons is daartoe verbind om die bloedbad op ons paaie te beëindig en sal voortgaan om padveiligheid in die provinsie te verseker deur strategiese verkeershandhawing, opvoeding en sterk gemeenskapsbetrokkenheid," het Ntuli gesê.
Woensdag se gru-ongeluk volg net meer as 'n week nadat 12 mense in 'n gru-ongeluk tussen Underberg en Bulwer, ook in KwaZulu-Natal, omgekom het.
Maroela Media het vroeër berig die bestuurder van 'n taxi het glo in dié voorval beheer oor die voertuig verloor waarna die taxi die pad verlaat het.
Daardie paaie is bevuil met vragmotors wat steenkool Richardsbaai toe vervoer. Daar ry somtyds tot 5 vragmotors agtermekaar. Jy is verplig om jou lewe te waag om al 5 verby te gaan anders gaan jy 6 dae neem om 6 ure te ry. Geen volgafstand word gehandhaaf nie. Ons praat nie eens van die toestand van ons paaie nie. Kyk hoe lyk ons spoorvervoerstelsel. Dit was veronderstel om hierdie vragte te dra. Wie moet ons bedank? Duidelik 'n Regering wat ons gefaal het. Terwyl ons op die onderwerp van steenkool is. Eskom sukkel so met kragvoorsiening. Waarheen word hierdie miljoene… Lees meer »
Lyk vir my die taxi was oorlaai ook, want as ek reg uitwerk is dit 14 (15+baba) dood + 5 lewe=19-1(trok drywer)=18 volgens my is daar net plek vir 15. As jy nou die lock down reels vat mag die taxi 50%-80%? gelaai wees. So was die taxi overload soos gewoontlik en wou weer overtake soos ALTYD en gee nie n vlenter om vir die lewens in enige voertuig nie. Hulle maak my siek haal hulle van die pad af vir goed, hulle is moordenaars wat net verwoesting saai waar hulle ry.
oh dit puinig jou dat mense geliefdes verloor het ? Haha if you had a heart you could feel…… maar ek twyfel….
Taxis,taxis,taxis………"die oorsaak van die ongeluk word nog ondersoek"….ons weet almal wat die oorsaak is,roekelose bestuur,onpadwaardige taxis,spoed en bestuurders sonder lisensies.